wickkiey/tamil-wikipedia-markdown huggingface dataset:
# செல்லாத பணம் (புதினம்)



**செல்லாத பணம்**, 2020-ஆம் ஆண்டிற்கான சிறந்த புதினத்திற்கான (நாவல்) சாகித்திய அகாதெமி விருது பெற்ற புதினமாகும். இந்நாவல் தமிழகத்தைச் சேர்ந்த கடலூர் மாவட்ட எழுத்தாளர் வெ.அண்ணாமலை என்னும் இயற்பெயருடைய இமையம் என்பவரால் எழுதப்பட்டதாகும். க்ரியா பதிப்பகம் இப்புதினத்தை வெளியிட்டது.  

## கதைக்களம்
ரேவதி தனது வர்க்கத்திற்கும் குறைவான பர்மா அகதியான ரவியை பெற்றோர்கள், உறவினர்கள் எதிர்ப்புகளை மீறி திருமணம் செய்து கொள்கிறாள். திருமணத்திற்கு பின்னர் ரேவதியின்  வாழ்க்கையில், ரவியின் எதற்கும் கட்டுப்படாத ஒழுக்கமற்ற நடத்தையும், அவனது குடிப்பழக்கமும், அவனது ஆணாதிக்க சந்தேக பார்வையும், ஒடுக்குமுறையும் ரேவதியின் வாழ்க்கையை சீர்குலைக்க ஆரம்பிக்கிறது.  

ரவியின் கொடுமைகளும் ,வறுமையும், பெற்றோர்களின் ஒதுக்குதலும் ரேவதிக்கு வாழ்க்கையில் மிகப்பெரிய வெறுப்பை உண்டாக்குகிறது. தனது பொறியியல் பட்டப்படிப்பு வைத்து நல்ல வேலைக்குச் சென்று தன் கணவனையும் குடும்பத்தையும் காப்பாற்றலாம் என நினைத்த ரேவதியின் கனவு சுக்குநூறாகின்றது.தனது மகளின் வாழ்க்கை இப்படி சீர்குலைந்து விட்டது என்று நினைத்து ரேவதியின் தாய் கலங்குகிறாள். கேட்கும் போதெல்லாம் ஏதாவது பண உதவி  செய்கிறாள். இரண்டு குழந்தைகளைப் பெற்ற பின்னும் ரவி திருந்த மறுக்கிறான். தன் அம்மாவிடம் வாங்கி வைத்திருந்த தானுந்து வாகனத்திற்கு கட்ட வேண்டிய தவணைத்  தொகையை எடுத்து குடித்துவிட்டு வருகிறான் ரவி.  

'நீ இல்லை என்றால் நான் செத்து விடுவேன்' என்று ரவியின் ஒரு சொல்லிற்கு பின்னரே தன் வாழ்க்கையை அவனுக்கு ஒப்படைத்த ரேவதி. 'சாகிறாது என்றால் போய் சாவு' என்ற ரவியின் ஒற்றைச் சொல்லைக் கேட்டு செத்து போக முடிவு செய்கிறாள்.பின்னர் 80 சதவிகித தீக்காயங்களுடன் ஜிப்மர் மருத்துவமனையில் தீ விபத்து பிரிவில் சேர்க்கப்படுகிறாள் ரேவதி.தகவல் தெரிந்து ரேவதியின் பெற்றோர்கள் மருத்துவமனைக்கு வருகின்றனர். ரேவதியின் தந்தை பையில் பணத்தை வைத்துக் கொண்டு மருத்துவரிடம் எவ்வளவு பணம் ஆனாலும் பரவாயில்லை என் பெண்ணைக் காப்பாற்றுங்கள் என்று கதறுகிறார். மருத்துவர் 'இந்த பணம் இப்போ செல்லாத பணம்' என்று ஒற்றை வரியில் சொல்லிவிடுகிறார்.  

செல்லாத பணம் நாவலின் வாயிலாக பண்பாட்டு சீரழிவுகள் சாதிய ஒடுக்குமுறைகள்,வர்க்க வேறுபாடுகள்,கல்வித்தகுதி வாழ்க்கையில் ஏத்தகைய சிக்கல்களைத் தோற்றுவிகிறது போன்ற நிகழ்கால சமூக எதார்த்தத்தை உணர்வுபூர்வமாக காட்டியிருக்கிறார் எழுத்தாளர் இமையம்.
# ஆனையப்பர் தீவு


**ஆனையப்பர் தீவு** (*Anaipar Tivu* or *Anaipaar Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.  

## விளக்கம்
இத்தீவானது தூத்துக்குடி துறைமுகத்தில் இருந்து 70 கி.மீ தொலைவிலும், கீழக்கரையில் இருந்து 13 கி.மீ. தொலைவிலும் அமைந்துள்ளது. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# காரைச்சல்லி தீவு


**காரைச்சல்லி தீவு** (*Karyachalli Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.  

## விளக்கம்
இத்தீவானது தூத்துக்குடி துறைமுகத்தில் இருந்து 20 கி.மீ தொலைவிலும், வேம்பாரில் இருந்து 18 கி.மீ. தொலைவிலும் அமைந்துள்ளது. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# விலங்குசல்லி தீவு


**விலங்குசல்லி தீவு** (*Velangu Challi Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.  

## விளக்கம்
இத்தீவானது தூத்துக்குடி துறைமுகத்தில் இருந்து 20 கி.மீ தொலைவிலும், வேம்பாரில் இருந்து 1805 கி.மீ. தொலைவிலும் அமைந்துள்ளது. இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இத்தீவு கடலில் மூழ்கியுள்ளது. அலைகள் குறைவாக இருக்கும் சமயத்தில் மட்டும் சிறிய மணற் குன்று காணப்படும். இத்தீவைச் சுற்றி பவளப் பாறைகள் காணப்படுகின்றன.
# காசுவார் தீவு


**காசுவார் தீவு** (*Koswari Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஓர் தீவாகும்.  

## விளக்கம்
இத்தீவானது தூத்துக்குடி துறைமுகத்தில் இருந்து 11 கி.மீ தொலைவில் அமைந்துள்ளது. இந்தத் தீவில் இருந்த பவளப் பாறைகளின் பெரும் பகுதி முந்தையக் காலத்தில் வெட்டி எடுத்துச் செல்லப்பட்டதால், தீவின் நான்கில் ஒரு பகுதி நீரில் மூழ்கிவருகிறது. மனிதர் யாரும் வாழாத இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# வான்தீவு


**வான்தீவு** (*Vhan Island*, also called *Van Tivu* or *Vaan Island*) என்பது தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.  

## விளக்கம்
இத்தீவானது தூத்துக்குடி துறைமுகத்தில் இருந்து 6.5 கி.மீ தொலைவில் அமைந்துள்ளது. இந்தத் தீவில் இருந்த பவளப் பாறைகளின் பெரும் பகுதி முந்தையக் காலத்தில் வெட்டி எடுத்துச் செல்லப்பட்டதால், தீவின் நான்கில் ஒரு பகுதி நீரில் மூழ்கிவருகிறது. 2014 ஆம் ஆண்டு வெளிவந்த ஒரு ஆய்வுக் கட்டுரையின் படி, 1986 ஆம் ஆண்டு 16 ஹெக்டேராக இருந்த இந்த தீவின் பரப்பளவு 2013 ஆம் ஆண்டில் 5.7 ஹெக்டேராக சுருங்கி இருக்கிறது. இதே வேகத்தில் தீவு மூழ்கினால், 2022ஆம் ஆண்டுக்குள் வான் தீவு முழுமையாக கடலுக்குள் மூழ்கும் என சுட்டுகிறது மற்றொரு ஆய்வுக் கட்டுரை
# நந்த்கான் சட்டமன்றத் தொகுதி


**நந்த்கான் சட்டமன்றத் தொகுதி** (Nandgaon assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 தொகுதிகளில் ஒன்றாகும். இத்தொகுதியானது நாசிக் மாவட்டத்தில் அமைந்துள்ளது. நந்த்கான், திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்  

## சட்டமன்ற உறுப்பினர்கள்
| 1962 | பௌசா கேப் ஐரே | இந்திய தேசிய காங்கிரசு |
| --- | --- | --- |
| 1967 | சிவராம் ஐரே | சம்யுக்தா சோசலிச கட்சி |
| 1972 | இருபாவ் கவாலி | இந்திய தேசிய காங்கிரசு |
| 1978 | கன்னையாலால் நகர் | சுயேச்சை |
| 1980 | ஜகந்நாத் தத்ரகா | இந்திய தேசிய காங்கிரசு (இ) |
| 1985 | மாதவ்ராவ் பைஜி கெய்க்வாட் | இந்தியப் பொதுவுடைமைக் கட்சி |
| 1990 | ஜகந்நாத் தத்ரகா | இந்திய தேசிய காங்கிரசு |
| 1995 | ராஜேந்திர தேசமுக் | சிவ சேனா |
| 2004 | சஞ்சய் பவார் | சிவ சேனா |
| 2009 | பங்கஜ் புஜ்பால் | தேசியவாத காங்கிரசு கட்சி |
| 2014 |  |  |
| 2019 | சுகாசு கண்டே | சிவ சேனா |
| 2024 |  |  |

## தேர்தல் முடிவுகள்
### 2024
# இராஜகிரி



**இராஜகிரி** என்பது இந்தியா தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 50.34 மீ. உயரத்தில், என்ற புவியியல் ஆள்கூறுகள் கொண்டு இராஜகிரி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், இராஜகிரி ஊரின் மொத்த மக்கள்தொகை 8,460 பேர் ஆகும். இதில் 3,772 பேர் ஆண்கள் மற்றும் 4,688 பேர் பெண்கள் ஆவர்.  
## கல்வி
### கல்லூரி
இராஜகிரி தாவூத் பாட்சா (RDB) கலை மற்றும் அறிவியல் கல்லூரி என்ற தனியார் கல்லூரி ஒன்று இப்பகுதியில் அமைந்துள்ளது.  
## சமயம்
### இந்துக் கோயில்கள்
கரைமேல் அழகர் மற்றும் அய்யனார் கோயில் மற்றும் பிடாரியம்மன் கோயில் என்ற கிராமக் கோயில் ஆகியவை இராஜகிரி பகுதியில் அமைந்துள்ளன. இக்கோயில்கள், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.  
## அரசியல்
இராஜகிரி பகுதியானது, திருவையாறு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தஞ்சாவூர் மக்களவைத் தொகுதி சார்ந்தது.
# வெள்ளி ஐப்போ அயோடைட்டு



**வெள்ளி ஐப்போ அயோடைட்டு** (*Silver hypoiodite*) என்பது AgIO என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் வெள்ளி மற்றும் பல்லணு அயனியான ஐப்போ அயோடைட்டு அயனிகள் சேர்ந்து உருவாகும் சேர்மமாகும்.  

## தயாரிப்பு
நீர்த்த நடுநிலை வெள்ளி நைட்ரேட்டு கரைசலில் அயோடினைச் சேர்த்தால் வினைநிகழ்ந்து வெள்ளி ஐப்போ அயோடைட்டு உருவாகும்.:  
::2 AgNO<sub>3</sub> + I<sub>2</sub> + H<sub>2</sub>O -> AgI + AgIO + 2 HNO<sub>3</sub>
# சாகி ஆறு


**சாகி ஆறு** (*Shahi River*) என்பது மேற்கு இந்தியாவில் குசராத்தில் ஓடும் ஓர் ஆறாகும். இதன் பிறப்பிடம் பெர்வி கிராமத்திற்கு அருகில் உள்ளது. இதன் வடிநிலத்தின் அதிகபட்ச நீளம் 38 கி.மீ. ஆகும். சாகி ஆற்றுப் படுகையின் மொத்த நீர்ப்பிடிப்பு பகுதி 163 சதுர கி.மீ. ஆகும்.
# கோலக் ஆறு



**கோலக் ஆறு** (*Kolak River*) மேற்கு இந்தியாவில் குசராத்தில் உள்ள ஓர் ஆறு ஆகும். இதன் பிறப்பிடம் கப்ரதா வட்டம் ஆகும். இதன் வடிநிலத்தின் அதிகபட்ச நீளம் 50 கி.மீ. ஆகும். கோலக் ஆற்றின் ஆற்றுப் படுகையின் மொத்த நீர்ப்பிடிப்பு பகுதி 584 சதுர கி.மீ. ஆகும்.  

கோலக் ஆறு சபுதாராவிலிருந்து உத்வாடா (குசராத்தில் உள்ள பார்சிகளின் புனித இடம்) அருகிலிருந்து அரபிக்கடலுக்கு பாய்கிறது. ஆற்றங்கரையின் தெற்குப் பகுதியில் வெல்சுபன், அலோக் தொழிற்சாலைகளின் ஜவுளி ஆலை உள்ளது. கோலக் ஆறு குசராத்தில் உள்ள வாபி நகரின் வடக்குப் பகுதியில் பாய்கிறது.  

கோலக் ஆறு தாமங்கங்கா ஆற்றின் மதுபன் நீர்த்தேக்கத்துடன் இணைக்கப்பட்டுள்ளது.
# பர் ஆறு


**பர் ஆறு** (*Par River*) என்பது மேற்கு இந்தியாவில் உள்ள குசராத்தில் உள்ள ஓர் ஆறாகும். இது மகாராட்டிர நாசிக்கில் உள்ள வாட்பாடா கிராமத்திற்கு அருகில் உருவாகிறது. இதன் வடிநில படுகையின் அதிகபட்ச நீளம் 51 கி.மீ. ஆகும். பர் ஆற்று படுகையின் மொத்த நீர்ப்பிடிப்பு பகுதி . இது வல்சாடு மாவட்டத்தில் பாய்ந்து அரபிக் கடலில் கலக்கிறது. இதன் அருகில் கில்லா பார்டி என்ற சிறிய நகரம். இங்கு ஆங்கிலேயர்கள் இந்தியாவை ஆண்ட போது ஆற்றில் பாலம் ஒன்றைக் கட்டினார்கள்.
# புலப்படாத பண்பாட்டுப் பாரம்பரியம்

**புலப்படாத பண்பாட்டுப் பாரம்பரியங்கள்** (*Intangible cultural heritage*), யுனெஸ்கோ நிறுவனத்தால் அங்கீகாரம் வழங்கப்பட்ட கலாச்சார பாரம்பரியம் நினைவுச் சின்னங்கள் மற்றும் பொருட்கள் அல்லாது வாய்வழி மரபுகள், நிகழ்த்து கலைகள், சமூக நடைமுறைகள், நாட்டுப்புற நடனங்கள், திருவிழாக்கள், சடங்குகள், பண்டிகை நிகழ்வுகள், இயற்கை மற்றும் பிரபஞ்சம் தொடர்பான அறிவு மற்றும் நடைமுறைகள் அல்லது பாரம்பரிய கைவினை அறிவுத் திறன்கள் போன்ற நமது முன்னோர்களிடமிருந்து பெறப்பட்ட மற்றும் நமது சந்ததியினருக்கு கடத்தப்படும் மரபுகள் அல்லது வாழும் மக்களின் வெளிப்பாடுகளும் இதில் அடங்கும்.  

புலப்படாத கலாச்சார பாரம்பரியங்களாக சமூகச் சடங்குகள், நம்பிக்கைகள், பழக்க-வழக்கங்கள், யோகக் கலை போன்ற அறிவிசார் சொத்து, சமூக விழாக்கள், கலைகள், விளையாட்டு, கூட்டம், நாட்டுப்புற இசை, கைவினைத் திறன் மரபுகள் மற்றும் மொழிகளைக் குறிக்கிறது.  

## இந்தியாவில் புலப்படாத பண்பாட்டுப் பாரம்பரியங்கள்
யுனெஸ்கோ நிறுவனத்தால் அங்கீகாரம் வழங்கப்பட்ட இந்தியாவில் புலப்படாத பண்பாட்டுப் பாரம்பரியங்கள் விவரம் பின்வருமாறு  
1. வேதம் ஓதுதல் - 2006
1. கூடியாட்டம் - ஆண்டு 2006
1. ராம்லீலா - 2008
1. இரம்மான் (திருவிழா) 2009
1. சாவ் நடனம் - 2010
1. கல்பேலியா நடனம் & பாட்டு - 2010
1. முடியெட்டு - 2010
1. திபெத்-லடாக் பகுதிகளில் பௌத்த மந்திரம் ஓதுதல் - 2012
1. மணிப்பூரி சங்கீர்த்தனை - 2013
1. பித்தளை மற்றும் செம்புப் பாத்திரங்கள் செய்பவர்களின் கைவினைத் திறன் - 2014
1. நவுரூஸ் - 2016
1. யோகக் கலை - 2016
1. கும்பமேளா - 2017
1. துர்கா பூஜை (கொல்கத்தா) - 2021
1. கர்பா நடனம் - 2023
### உலக நாடுகள் வாரியாக புலப்படாத பண்பாட்டுப் பாரம்பரியங்கள்
| யுனெஸ்கோவால் அங்கீகாரம் பெற்ற புலப்படாத பண்பாட்டுப் பாரம்பரியங்களின் எண்ணிக்கை |  |  |  |
| --- | --- | --- | --- |
| 1 | சீனா | 44 |  |
| 2 | துருக்கி | 31 |  |
| 3 | பிரான்சு | 30 |  |
| 4 | ஈரான்,ஸ்பெயின் | 26 |  |
| 5 | அசர்பைஜான் | 24 |  |
| 6 | ஜப்பான், தென் கொரியா | 23 |  |
| 7 | குரோசியா | 22 |  |
| 8 | பெல்ஜியம், இத்தாலி | 20 |  |
| 9 | மங்கோலியா | 17 |  |
| 10 | இந்தோனேசியா, ஓமன், சவூதி அரேபியா, ஐக்கிய அரபு அமீரகம், உஸ்பெகிஸ்தான் வியட்நாம் | 16 |  |
| 11 | கொலம்பியா, இந்தியா, கிர்கிஸ்தான் மொரோக்கோ | 15 |  |
| 12 | கஜகஸ்தான் பெரு | 14 |  |
| 13 | அல்ஜீரியா | 13 |  |
| 14 | ஆஸ்திரியா, மெக்சிகோ, தஜிகிஸ்தான் | 12 |  |
| 15 | கிரேக்கம் போர்த்துகல் | 11 |  |
| 16 | பிரேசில் செக் குடியரசுஎகிப்து,ஜெர்மனி, அங்கேரி, ஈராக்,>ருமேனியாஸ்லோவாக்கியா சுவிட்சர்லாந்து வெனிசுலா | 10 |  |
| 17 | பொலிவியா மலேசியா, மாலி, தூனிசியா | 9 |  |
| 18 | ஆர்மீனியா பல்கேரியா,மௌரிதானியா நைஜீரியா பாலத்தீனம் | 8 |  |
| 19 | கம்போடியா கியூபா, சைப்பிரஸ் எஸ்தோனியா ஜோர்தான் சுலோவீனியா சிரியா உக்ரைன் | 7 |  |
| 20 | பெலருஸ் பொசுனியா எர்செகோவினா எத்தியோப்பியா லக்சம்பர்க்
மலாவி வடக்கு மாசிடோனியோ நார்வே, பிலிப்பைன்ஸ் போலந்து செர்பியாதாய்லாந்து உகாண்டா, ஜாம்பியா | 6 |  |
| 21 | வங்காளதேசம் கௌதமாலா அயர்லாந்து ஐவரிகோஸ்ட் கென்யாகுவைத் நெதர்லாந்து வட கொரியா கத்தார்சூடான் யெமன் | 5 |  |
| 22 | ஆப்கானித்தான், அல்பேனியா அந்தோரா, பகரைன், போட்ஸ்வானாடொமினிக்கன் குடியரசு எக்குவடோர் பின்லாந்து லித்துவேனியா,மொரிசியசு மால்டோவா, பனாமா சுவீடன் | 4 |  |
| 23 | அர்ஜென்டைனா ஜெமைக்கா லாட்வியா,மடகாஸ்கர் மொசாம்பிக்,பாக்கித்தான் பராகுவே | 3 | } |

## இதனையும் காண்க
- உலகப் பாரம்பரியக் களம்
# கெடுக்கான் புக்கிட் கல்வெட்டு

**கெடுக்கான் புக்கிட் கல்வெட்டு** (ஆங்கிலம்: *Kedukan Bukit Inscription*; இந்தோனேசியம்: *Prasasti Kedukan Bukit*) என்பது டச்சு கிழக்கிந்திய தீவுகளின் *(Dutch East Indies)* (தற்போது இந்தோனேசியா) சி.ஜே. பேடன்பர்க் எனும் இடச்சுக்காரரால் 1920 நவம்பர் 29-ஆம் தேதி கண்டுபிடிக்கப்பட்ட கல்வெட்டு ஆகும்.  

இந்தக் கல்வெட்டு, தெற்கு சுமாத்திராவில் உள்ள கெடுக்கான் புக்கிட் *(Kedukan Bukit),* மூசி ஆற்றின் *(Musi River)* துணை ஆறான தாதாங் ஆற்றின் *(Tatang River)* கரையில் கண்டுபிடிக்கப்பட்டது.  

## பொது

இந்தக் கல்வெட்டு, பழைய மலாய் மொழி சார்ந்த கல்வெட்டுகளில் எஞ்சியிருக்கும் மிகப் பழமையான கல்வெட்டு என்று அறியப்படுகிறது. இது 45 செ.மீ × 80 செ.மீ (18 அங்குலம் × 31 அங்குலம்) அளவுள்ள ஒரு சிறிய கல்வெட்டு ஆகும்.  

கெடுக்கான் கல்வெட்டு, பல்லவ எழுத்துகளில் எழுதப்பட்டது; மேலும், கி.பி 683 மே 1-ஆம் தேதி என தேதியிடப்பட்டு உள்ளது.  

## உள்ளடக்கம்
யில் பல்லவ எழுத்துமுறைமை பயன்படுத்தப்பட்ட கெடுக்கான் புக்கிட் கல்வெட்டு]]  
### ஒலிபெயர்ப்பு

| 1 | svasti śrī śaka varṣātīta 605 ekādaśī śukla- |  |
| --- | --- | --- |
| 2 | pakṣa vulan vaiśākha ḍapunta hiyaṃ nāyik di |  |
| 3 | sāmvau maṅalap siddhayātra di saptamī śuklapakṣa |  |
| 4 | vulan jyeṣṭha ḍapunta hiyaṃ marlapas dari mināṅa |  |
| 5 | tāmvan mamāva yaṃ vala dua lakṣa daṅan kośa |  |
| 6 | dua ratus cāra di sāmvau daṅan jālan sarivu |  |
| 7 | tlu ratus sapulu dua vañakña dātaṃ di mukha upa*ṃ* |  |
| 8 | sukhacitta di pañcamī śuklapakṣa vula*n āsāḍha* |  |
| 9 | laghu mudita dātaṃ marvuat vanua ... |  |
| 10 | śrīvijaya jaya siddhayātra subhikṣa ni*t*y*akāla* | } |

### மொழிபெயர்ப்பு
# கணஹத்யா 1971


**கணஹத்யா 1971** (*Gonohotta 1971*, வங்காள மொழி : গণহত্যা ৯৯৭১) என்பது பாரத்-வங்காளதேச மைத்ரி உத்யானில் (இந்திய வங்கதேச நட்புப் பூங்கா) 2017 இல் மகுமுதுல் அசன் சேக்குடன் இணைந்து அசீம் கான் உருவாக்கிய சிற்பமாகும்.  

இது நீளமும், அகலமும், உயரம் கொண்டதாகும். இச்சிலை இந்தியாவின் பாரத்-வங்காளதேச மைத்ரி உத்யனில் அமைந்துள்ளது.
# தேசிய நெடுஞ்சாலை 727அ (இந்தியா)



**தேசிய நெடுஞ்சாலை 727அ** (*National Highway 727A (India)*), பொதுவாக **தே. நெ. 727அ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் ஒரு கிளைச்சாலை ஆகும். தேசிய நெடுஞ்சாலை 727அ இந்தியாவின் பீகார், உத்தரப் பிரதேச மாநிலங்களை கடந்து செல்கிறது.  
; பீகார்  

உ.பி எல்லை - மைர்வா.  

## சந்திப்புகள்

: கோரக்பூர் அருகே முனையம்  
: மைர்வா அருகே முனையம்  

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# வெள்ளி ஐப்போபுரோமைட்டு



**வெள்ளி ஐப்போபுரோமைட்டு** (*Silver hypobromite*) என்பது AgBrO என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் வெள்ளி மற்றும் பல்லணு அயனியான ஐப்போ புரோமைட்டு அயனிகள் சேர்ந்து உருவாகும் சேர்மமாகும்.  

## தயாரிப்பு
Ag<sub>2</sub>Br சேர்மத்தை ஆக்சிசனேற்றம் செய்தால் வெள்ளி ஐப்போபுரோமைட்டு உருவாகும்.  
:4 Ag<sub>2</sub>Br + 4 H<sub>2</sub>O + 3 O<sub>2</sub> -> 4 AgOBr + 4 AgOH + 2 H<sub>2</sub>O  

மேலும் இரட்டைச் சிதைவு வினை எனப்படும் பரிமாற்ற வினையிலும் வெள்ளி ஐப்போபுரோமைட்டு உருவாகும்.  
:AgOH + BrHO → AgBrO + H<sub>2</sub>O  

## இயற்பண்புகள்
அறை வெப்பநிலையிலும் கூட வெள்ளி ஐப்போபுரோமைட்டு மிக விரைவாக சிதைகிறது.
# மெத்தில் ஐப்போகுளோரைட்டு


**மெத்தில் ஐப்போகுளோரைட்டு** (*Methyl hypochlorite*) என்பது CH<sub>3</sub>ClO என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். கரிம ஆல்கைல் ஐப்போகுளோரைட்டுகளில் இது எளிமையானதாகும். மெத்தனால் சேர்மம் ஐப்போகுளோரசு அமிலத்துடன் வினைபுரிவதன் மூலம் உற்பத்தி செய்யக்கூடிய ஒரு நிலையற்ற சேர்மமாகும். முதன்முதலில் 1880 ஆம் ஆண்டில் திராகோட் சாண்ட்மேயரால் தயாரிக்கப்பட்டது.  

ClO மற்றும் CH<sub>3</sub>OO இடையேயான வினையின் மூலம் பூமியின் வளிமண்டலத்தில் மெத்தில் ஐப்போகுளோரைட்டு உருவாகிறது. மேலும் இது ஆர்க்டிக் மற்றும் அண்டார்டிக் பகுதிகளில் ஓசோன் அழிவில் ஒரு முக்கிய இனமாகக் கருதப்படுகிறது.  

## தொடர்புடைய சேர்மம்
ஒரு பயனுள்ள மற்றும் ஒப்பீட்டளவில் நிலையான கரிம ஐப்போகுளோரைட்டு மூவிணைய-பியூட்டைல் ஐப்போகுளோரைட்டு ஆகும்.
# பார்வதிபுரம், வடலூர்



**பார்வதிபுரம்** (*Parvathipuram*) என்பது இந்தியா தமிழ்நாடு மாநிலத்தின் கடலூர் மாவட்டத்திலுள்ள ஒரு புறநகர்ப் பகுதியாகும். இப்பகுதியில் 'வள்ளலார் சர்வதேச மையம்' ஒன்றை நிறுவ தமிழ்நாடு அரசு மேற்கொண்ட பணிகளுக்கு எதிராக, 2024-ஆம் ஆண்டு ஏப்பிரல் மாதம் மக்கள் போராட்டம் செய்தனர்.  
## அமைவிடம்
கடல் மட்டத்திலிருந்து சுமார் 52.18 மீ. உயரத்தில், என்ற புவியியல் ஆள்கூறுகள் கொண்டு பார்வதிபுரம் அமையப் பெற்றுள்ளது.  

## சமயம்
### இந்துக் கோயில்
'திருஅருட்பிரகாச வள்ளலார் தெய்வ நிலையம்' என்ற வழிபாட்டுத்தலம் ஒன்று பார்வதிபுரம் பகுதியில் அமைந்துள்ளது.  
## அரசியல்
பார்வதிபுரம் பகுதியானது, குறிஞ்சிப்பாடி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கடலூர் மக்களவைத் தொகுதி சார்ந்தது.
# கோத்தா கப்பூர் கல்வெட்டு

**கோத்தா கப்பூர் கல்வெட்டு** (ஆங்கிலம்: *Kota Kapur Inscription*; இந்தோனேசியம்: *Prasasti Kota Kapur*) என்பது டச்சு கிழக்கிந்திய தீவுகளின் *(Dutch East Indies)* (தற்போது இந்தோனேசியா) ஜே.கே. மியூலனின் *(J.K. van der Meulen)* எனும் இடச்சுக்காரரால் 1892 திசம்பர் மாதம் கண்டுபிடிக்கப்பட்ட கல்வெட்டு ஆகும்.  

இந்தத் தொல்பொருள் கண்டுபிடிப்புகள் கண்டுபிடிக்கப்பட்ட இடமான கோத்தா கப்பூர் கிராமத்தின் பெயரால் இந்தக் கல்வெட்டிற்குப் பெயரிடப்பட்டது.  

## பொது

இந்தக் கல்வெட்டு, பழைய மலாய் மொழி சார்ந்த கல்வெட்டுகளில் எஞ்சியிருக்கும் மிகப் பழைமையான கல்வெட்டு என்று அறியப்படுகிறது. கோத்தா கப்பூர் கல்வெட்டு, பல்லவ எழுத்துகளில் எழுதப்பட்டது. மேலும், திசம்பர் 1892 என பதிவு செய்யப்பட்டு உள்ளது.  

இந்தக் கல்வெட்டு பல்லவ எழுத்துகளில் எழுதப்பட்ட பழைய மலாய் மொழியைப் பயன்படுத்துகிறது. இது பண்டைய மலாய் மொழியின் பழைமையானச் சான்றுகளில் ஒன்றாகும்.  

## வரலாறு

608 சக ஆண்டு (கி.பி 28 பிப்ரவரி 686) வைசாக அரை அமாவாசையின் முதல் நாள் என தேதியிட்ட இந்தக் கல்வெட்டு, சிறீவிஜயத்திற்க்கு எதிராகத் துரோகம் செய்தவரின் சாபத்தையும், ஜாவாவுக்கு எதிரான சிறீவிஜய படையெடுப்பின் தொடக்கத்தையும் குறிப்பிடுகிறது.  

இந்தக் கல்வெட்டை முதலில் பத்தேவியாவில் *(Batavia)* உள்ள பத்தேவியா ஜெனூட்சாப் *(Bataviaasch Genootschap)* எனும் நிறுவனத்தில் பணிபுரிந்த இடச்சு கல்வெட்டு எழுத்தாளரான எச். கெர்ன் *(H. Kern)* என்பவர் ஆய்வு செய்து தேதியிட்டார். முதலில், சிறீவிஜயா என்பது ஒரு மன்னரின் பெயர் என்று அவர் நினைத்தார். இந்தப் பெயர் சீன பௌத்த துறவியான யி சிங் *(Yijing)* என்பவரின் பதிவுகளுக்கு இணையாக உள்ளது.  

## உள்ளடக்கம்

கோத்தா கப்பூர் கல்வெட்டு என்பது சிறீவிஜயத்தின் ஆட்சியாளரான ஜெயநேசன் திருத்தி எழுதிய ஐந்து கல்வெட்டுகளில் ஒன்றாகும். கோத்தா கப்பூர் கல்வெட்டுகளில் பெரும்பாலானவை சிறீவிஜயத்திற்கு எதிரான குற்றம், அத்துமீறல் மற்றும் தேசத் துரோகம் போன்ற குற்றச் செயல்களுக்கான சாபங்களைக் கொண்டுள்ளன. கோத்தா கப்பூர் கல்வெட்டின் உள்ளடக்கங்களை ஜார்ஜ் கோடெஸ் *(George Cœdès)* மொழிபெயர்த்தார்:  

## முக்கியத்துவம்

கோத்தா கப்பூர் கல்வெட்டு என்பது சிறீவிஜயத்தில் கண்டுபிடிக்கப்பட்ட முதல் சிறீவிஜய கல்வெட்டு ஆகும். நவம்பர் 29, 1920 அன்று கண்டுபிடிக்கப்பட்ட கெடுக்கான் புக்கிட் கல்வெட்டு; மற்றும் நவம்பர் 17, 1920 அன்று கண்டுபிடிக்கப்பட்ட தாலாங் துவோ கல்வெட்டு *(Talang Tuwo inscription)* ஆகிய இரு கல்வெட்டுகள் கண்டுபிடிக்கப்படுவதற்கு முன்பாகவே கோத்தா காப்பூர் கல்வெட்டைக் கண்டுபிடித்து விட்டார்கள்.  

இந்தோனேசியாவின் தொல்பொருள் கண்டுபிடிப்புகளில், கோத்தா கப்பூர் கல்வெட்டு என்பது சிறீவிஜய வரலாற்றுக்கு மிக முக்கியமான சான்றாக அமைகிறது. இந்தக் கண்டுபிடிப்பு இந்தோனேசிய வரலாற்றில் ஒரு புதிய அத்தியாயத்தையும் திறந்து விட்டது.  

அத்துடன் இந்தோனேசிய வரலாற்றில் இந்து-பௌத்த பரிமாணத்தையும் *(Hindu-Buddhist era)* வெளிப்படுத்தியது. கோத்தா கப்பூர் கல்வெட்டு; 6-ஆம் 7-ஆம் நூற்றாண்டுகளில் அப்பகுதியில் வசித்த பண்டைய சமூகத்தினரின் வாழ்வியல் முறையையும் வெளிப்படுத்தியது. மேலும், அந்தக் காலத்து இந்து-பௌத்த செல்வாக்கைத் தெளிவாகப் படம்பிடித்துக் காட்டி உள்ளது.
# வெள்ளி ஐப்போகுளோரைட்டு



**வெள்ளி ஐப்போகுளோரைட்டு** (*Silver hypochlorite*) என்பது AgOCl என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். AgClO என்ற வாய்ப்பாட்டாலும் இதை அடையாளப்படுத்தலாம். இச்சேர்மம் வெள்ளி மற்றும் பல்லணு அயனியான ஐப்போ குளோரைட்டு அயனிகள் சேர்ந்து உருவாகும் சேர்மமாகும். வெள்ளி ஐப்போகுளோரைட்டு சேர்மம் மிகவும் நிலையற்றது மற்றும் விரைவாக சிதைவடைகிறது. ஐப்போகுளோரசு அமிலத்தின் வெள்ளி(I) உப்பாகக் கருதப்படுகிறது. வெள்ளி(I) நேர்மின் அயனிகளும் (Ag<sup>+</sup>) ஐப்போகுளோரைட்டு எதிர்மின் அயனிகளும் (<sup>−</sup>OCl) சேர்ந்து வெள்ளி ஐப்போகுளோரைட்டு உருவாகிறது.  

## தயாரிப்பு
- வெள்ளி ஆக்சைடின் தொங்கல் கரைசல் வழியாக குளோரினை குமிழிகளை அனுப்புவதன் மூலம் வெள்ளி ஐப்போகுளோரைட்டு.
::2 Cl<sub>2</sub> + Ag<sub>2</sub>O + H<sub>2</sub>O → 2 AgCl + 2 HOCl  
::2 HOCl + Ag<sub>2</sub>O → H<sub>2</sub>O + 2 AgOCl  

ஐப்போகுளோரசு அமிலம் வெள்ளி நைட்ரேட்டுடன் வினைபுரிந்து வெள்ளி ஐப்போகுளோரைட்டு மற்றும் நைட்ரிக் அமிலத்தை உருவாக்குகிறது.  

::HOCl + AgNO<sub>3</sub> → AgOCl + HNO<sub>3</sub>  

## வேதிப் பண்புகள்
வெள்ளி ஐப்போகுளோரைட்டு மிகவும் நிலையற்றதாகும். இதன் கரைசல் விரைவில் வெள்ளி குளோரேட்டு மற்றும் வெள்ளி குளோரைடாக விகிதாசாரமற்ற முறையில் மாறும்:  

:3 AgOCl → AgClO<sub>3</sub> + 2 AgCl
# புலியூர், நாகப்பட்டினம்



**புலியூர்** (*Puliyur, Nagapattinam*) என்பது இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில் இருக்கும் ஒரு கிராமம் ஆகும். இது மாவட்டத் தலைமையகமான நாகப்பட்டினத்திலிருந்து 7 கி.மீ. தொலைவிலும் சிக்கல் கிராமத்திலிருந்து 3 கி.மீ. தொலைவிலும் அமைந்துள்ளது. வியாக்ரபுரீசுவரர் என்றழைக்கப்படும் சிவபெருமான் கோவில் இவ்வூரில் அமைந்துள்ளது.  

## கோயில்கள்
இந்த கிராமத்தில் 1. சிவகாமசுந்தரி சமேத வியாக்ரபுரேஸ்வரர் கோவில், 2. லட்சுமி நாராயண பெருமாள் கோவில், 3. வரசித்தி விநாயகர் கோவில், 4. அய்யனார் கோவில், 5. செல்வமுத்து மாரியம்மன் கோவில் என ஏராளமான கோவில்கள் உள்ளன. பழங்காலத்தில் இக்கிராமம் வியாக்ரபுரி என்று அழைக்கப்பட்டது. இங்கு உள்ள கோயில்களில் பல கல்வெட்டுகள் இடம்பெற்றுள்ளன.  

இந்த கிராமம் பல இந்து மத நடவடிக்கைகளுக்கு பிரபலமானது மற்றும் சென்னையில் அமைந்துள்ள வியாக்ரபுரி சேவா அறக்கட்டளை தீவிரமாக பங்கேற்று திருவிழாக்களை ஏற்பாடு செய்து வருகிறது.  

## கிராமங்கள்
தேமங்கலம், புலியூர், அடிப்பள்ளம், சீரங்குடி, சிக்கவலம் ஆகிய பகுதிகளை ஒன்றிணைத்து புலியூர் கிராமம் ஆகும். தேமங்கலம் ஊராட்சி என அழைக்கப்படுகிறது. புலியூரில் மொத்தம் சுமார் 3000 மக்கள் வசிக்கின்றனர். இங்கு விவசாயம் முக்கிய தொழிலாக உள்ளது.  

## போக்குவரத்து
புலியூரிலிருந்து 130 கிலோமீட்டர் தொலைவில் உள்ள திருச்சிராப்பள்ளி விமான நிலையம் இப்பகுதிக்கு அருகிலுள்ள விமான நிலையமாகும். மேலும் சென்னை சர்வதேச விமான நிலையம் சுமார் 350 கிலோமீட்டர் தொலைவில் உள்ளது. இந்த கிராமம் திருவாரூர் - நாகப்பட்டினம் நெடுஞ்சாலையிலிருந்து வடக்கே சுமார் 1 கி.மீ தொலைவில் உள்ளது. பேருந்து நிறுத்தம் - ராமர் மடம் என்ற இடமாகும். இவ்வூருக்கு ரயில் நிலையம் நாகப்பட்டினம் சுமார் 7 கி.மீ தொலைவில் அமைந்துள்ளது.  

இக்கிராமத்தின் அஞ்சல் குறையீட்டு எண்.611 108 ஆகும்.
# தேசிய நெடுஞ்சாலை 727அஅ (இந்தியா)



**தேசிய நெடுஞ்சாலை 727அஅ** (*National Highway 727AA (India)*), பொதுவாக **தே. நெ. 727அஅ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 727அஅ இந்தியாவில் பீகார், உத்தரப் பிரதேச மாநிலங்களில் இயங்குகிறது.  

## வழித்தடம்
தேசிய நெடுஞ்சாலை 727அஅ பீகார், உத்தரப் பிரதேச மாநிலங்களில் உள்ள சாமினியா (பெத்தியா), பட்ஜிர்வா, ஸ்ரீநகர், செவ்ராகி ஆகிய நகரங்களை இணைக்கிறது.  

## சந்திப்புகள்

: பெத்டியா அருகே முனையம்  
: செவ்ராகி அருகே முனையம்  

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# தேசிய நெடுஞ்சாலை 727ஆ (இந்தியா)



**தேசிய நெடுஞ்சாலை 727ஆ** (*National Highway 727B (India)*) என்பது பொதுவாக **தே. நெ. 727ஆ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலையாகும். தேசிய நெடுஞ்சாலை 727ஆ இந்தியாவில் உத்தரப் பிரதேச மாநிலத்  

தில் செல்கிறது.  

## வழித்தடம்
தேசிய நெடுஞ்சாலை 727ஆ உத்தரப் பிரதேச மாநிலத்தில் உள்ள பாசில்நகர், தம்குகி, பிங்காரி, பட்பர் ராணி, சேலம்பூர், இசாரூ, பாகல்பூர், உபான், சிக்கந்த்ராபூர், பஹேரி, சுக்புரா, அனுமங்கஞ்ச். பலியாவை இணைக்கிறது.  

## சந்திப்புகள்
: பாசில்நகர் அருகே முனையம்  
: சேலம்பூர் அருகில்  
: கரிம் ஜுனாத் அருகே  
: பாலியா அருகே  

## மேலும் பார்க்கவும்
- தேசிய நெடுஞ்சாலை வளர்ச்சி திட்டம்
# பசுவந்தனை



**பசுவந்தனை** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள ஒரு புறநகர்ப் பகுதியாகும். பாஞ்சாலங்குறிச்சி என்ற பாஞ்சையிலிருந்து சுமார் 15 கி. மீ. தூரத்தில் பசுவந்தனை உள்ளது. கோவில்பட்டியிலிருந்து சுமார் 24 கி. மீ. தொலைவில் இவ்வூர் அமைந்துள்ளது.  

## அமைவிடம்
கடல் மட்டத்திலிருந்து சுமார் 82.87 மீ. உயரத்தில், என்ற புவியியல் ஆள்கூறுகள் கொண்டு பசுவந்தனை அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பசுவந்தனை ஊரின் மொத்த மக்கள்தொகை 4,186 பேர் ஆகும். இதில் 2014 பேர் ஆண்கள் மற்றும் 2,172 பேர் பெண்கள் ஆவர்.  
## சமயம்
### இந்துக் கோயில்
கைலாசநாதசுவாமி கோயில் என்ற சிவன் கோயில் ஒன்று பசுவந்தனை பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
பசுவந்தனை பகுதியானது, விளாத்திகுளம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# பொன்விழா விளையாட்டரங்கம்



**பொன்விழா விளையாட்டரங்கம்** (*Golden Jubilee Stadium*) இந்தியாவின் அருணாச்சலப் பிரதேசத்தின் பபும் பரே மாவட்டம் யூபியா நகரத்தில் உள்ள ஒரு கால்பந்து மைதானமாகும்.  

## பயன்பாடு
2023–24 ஆண்டு பருவத்தின் சந்தோசு கோப்பைக்கான கால்பந்து போட்டிகள் இங்கு நடைபெற்றன. இது 77 ஆவது சந்தோசு கோப்பை போட்டிக்கான மைதானமாக இருந்தது. பொன்விழா விளையாட்டரங்கம் 15,000 பேர் அமரக்கூடிய திறன் கொண்டதாகும். 2023–24 சந்தோசு கோப்பை போட்டியின் இறுதிச் சுற்றின் அனைத்து போட்டிகளும் இந்த மைதானத்தில் நடைபெற்றன.
# பெண்ணாகடம் மெய்கண்டார் கோயில்



**பெண்ணாகடம் மெய்கண்டார் கோயில்** என்பது தமிழ்நாட்டில் கடலூர் மாவட்டத்தில் பெண்ணாடம் என்னும் ஊரில் அச்சுதக்களப்பாளர் மேட்டில் உள்ள ஓர் இந்துக் கோயில் ஆகும்.  

## மூலவர்
இக்கோயில் திருவாவதுறை ஆதீனத்தின் கட்டுப்பாட்டில் உள்ள கோயிலாகும். இக்கோயிலின் மூலவராக மெய்கண்ட தேவர் உள்ளார். அவருடைய அவதாரத்தலமாக இவ்விடம் கருதப்படுகிறது.  

## அமைப்பு
நுழைவாயில், முன் மண்டபம், திருச்சுற்று, கருவறை, விமானம் உள்ளிட்ட பல பகுதிகளைக் கொண்டு இக்கோயில் அமைந்துள்ளது.  

## குடமுழுக்கு
இக்கோயில் புதுப்பித்து விரிவாக்கம் செய்யப்பட்டு 22 சூன் 2014இல் குடமுழுக்கு நடைபெற்றது.
# முறப்பநாடு



**முறப்பநாடு** என்பது இந்தியா தமிழ்நாடு மாநிலத்தின் தூத்துக்குடி (இதற்கு முன்னர் திருநெல்வேலி) மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 53.46 மீ. உயரத்தில், என்ற புவியியல் ஆள்கூறுகள் கொண்டு முறப்பநாடு அமையப் பெற்றுள்ளது.  

## சமயம்
### இந்துக் கோயில்
கைலாசநாதர் கோயில் என்ற சிவன் கோயில் ஒன்று முறப்பநாடு பகுதியில் அமைந்துள்ளது.  
## அரசியல்
முறப்பநாடு பகுதியானது, ஓட்டப்பிடாரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# பழைய மலாய் மொழி

யில், பல்லவ எழுத்து முறைமை; பயன்படுத்தப்பட்ட கெடுக்கான் புக்கிட் கல்வெட்டு]]  
**பழைய மலாய் மொழி**, (மலாய்: *Bahasa Melayu Kuno*; ஆங்கிலம்: *Old Malay*) என்பது 3-ஆம் நூற்றாண்டில் இருந்து 14-ஆம் நூற்றாண்டு வரை, சுமாத்திரா, ஜாவா, சுந்தா தீவுகள், பிலிப்பீன்சு நாட்டின் லூசோன் தீவுப் பகுதிகளில் பல்லவ எழுத்துமுறை *(Pallava script),* நாகரி எழுத்துமுறை *(Nāgarī script)* எனும் பழைய எழுத்து முறைமைகளைப் பயன்படுத்திய ஒரு மொழியாகும்.  

பொது ஊழி காலத் தொடக்கத்தில், மலாய் தீவுக்கூட்டத்தில் இந்திய நாகரிகத்தின் செல்வாக்கு வளரத் தொடங்கியது. அதில் சமசுகிருதச் சொற்களின் ஊடுருவலும்; தாக்கமும் இருந்தன. அத்துடன் இந்து மதம்; பௌத்தம் போன்ற முக்கிய இந்திய சமயங்களின் செல்வாக்குடன், பண்டைய மலாய் மொழி என்பது பழைய மலாய் மொழி எனும் புதிய பரிமாணத்தில் பரிணமிக்கத் தொடங்கியது.  

## பொது

இந்தோனேசியா, மத்திய ஜாவாவில் கிடைத்த 7-ஆம் நூற்றாண்டு சோஜோமெர்த்தோ கல்வெட்டு *(Sojomerto inscription);* மற்றும் தெற்கு சுமாத்திராவில் கிடைத்த கெடுக்கான் புக்கிட் கல்வெட்டு *(Kedukan Bukit Inscription)* போன்றவை; பழைய மலாய் மொழியின் மிகப் பழமையான கல்வெட்டுகள் ஆகும்.  

7-ஆம் நூற்றாண்டு – 10 ஆம் நூற்றாண்டு வரையில், சுமாத்திரா, ஜாவா, சுந்தா தீவுக்கூட்டத்தின் பிற தீவுகள்; லூசோன், பிலிப்பீன்சில் கண்டுபிடிக்கப்பட்ட கல்வெட்டுகளும் இவற்றில் அடங்கும்.  

## இந்திய பண்பாட்டுச் சொற்கள்

இந்தியப் பண்பாட்டுடன் நெருங்கிய தொடர்புடைய சொற்கள் இன்றும் பழைய மலாய் மொழியின் அமைப்பின் பயன்பாட்டில் உள்ளன. குறிப்பாக பூஜை *(Puja),* பக்தி *(Bhakti),* சத்திரியர் *(Kshatriya),* மகாராஜா *(Maharaja),* ராஜா *(Raja),* தோசம் *(Dosa),* பலம் *(Pahala)*, நரகம் *(Neraka),* சொர்க்கம் *(Syurga),* விரதம் *(Puasa)* போன்ற இந்து மதச் சொற்கள்; சுவாமி, மடம் *(Biara)* போன்ற பௌத்த மதச் சொற்களின் பயன்பாடு இன்று வரை நீடிக்கின்றன.  

அந்த வகையில், அந்தக் காலக் கட்டத்தில், பழைய மலாய் மொழியின் அமைப்பு, சமசுகிருத வேதங்களால் பெரிதும் தாக்கம் கண்டு இருந்தது என்பது குறிப்பிடத் தக்கதாகும். தற்போதைய சில மலாய்ப் பெயர்கள் சமசுகிருத மொழியிலிருந்து பெறப்பட்டவை.  

## சிறீவிஜய கல்வெட்டுகள்

எடுத்துக்காட்டாக, இந்திய இந்து தெய்வங்கள் அல்லது வீரர்களின் பெயர்கள் சார்ந்த புத்ரி/புத்ரி *(Puteri/Putri),* புத்ரா/புத்ரா *(Putera/Putra),* வீரா *(Wira)* மற்றும் வதி *(Wati)* போன்ற சொற்களை எடுத்துக்காட்டாகக் கொள்ளலாம்.  

இந்தோனேசியாவின் தெற்கு சுமாத்திராவில் கிடைக்கப் பெற்ற சிறீவிஜய கல்வெட்டுகளின் பழைய மலாய் மொழி என்பது, பாரம்பரிய மலாய் மொழியின் மூதாதையர் மொழி என்று பிரபலமாகக் கூறப்படுகிறது.  

### ஆதித்தியவர்மன்

1303-ஆம் ஆண்டு முதல் மலாய் தீபகற்பத்தில் பாரம்பரிய மலாய் மொழியின் தொடக்கக் காலச் சான்றுகள் கிடைக்கப் பெற்றுள்ளன. இருந்தாலும், 14-ஆம் நூற்றாண்டின் இறுதி வரை, சுமாத்திராவில் பழைய மலாய் மொழி என்பது எழுத்து மொழியாகப் பயன்பாட்டில் இருந்து வந்துள்ளது.  

இதற்கு 1357-ஆம் ஆண்டு புக்கிட் கோம்பாக் கல்வெட்டு *(Bukit Gombak inscription)* மற்றும் ஆதித்தியவர்மன் ஆட்சிக் காலத்தின் (1347–1375) **தஞ்சோங் தானா கையெழுத்துப் பிரதி** *(Tanjung Tanah manuscript)* போன்றவை சான்றுகளாக அமைகின்றன.
# புதியம்புத்தூர்

**புதியம்புத்தூர்** (*Puthiamputhur*) என்பது இந்தியாவின் தமிழ்நாடு மாநிலத்தில் தூத்துக்குடி மாவட்டத்தில் உள்ள ஒரு நகரம் ஆகும்.  

ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.  

புதியம்புத்தூர் ஒரு சிறிய நகரம். இது தூத்துக்குடி மாவட்டத்தில் ஒட்டப்பிடாரம் வட்டத்தில் அமைந்துள்ளது. இது தூத்துக்குடியிலிருந்து 17 கி, மீ. தொலைவிலும் ஓட்டப்பிடாரத்திலிருந்து தெற்கே 4 கி.மீ. தொலைவிலும், புதுக்கோட்டையிலிருந்து வடக்கே 15 கி,மீ. தொலைவிலும் அமைந்துள்ளது. புதியம்புத்தூர் தென்னகத்தின் திருப்பூர் என்றும் ஆயத்த நகரம் என்றும் அழைக்கப்படுகிறது. இப்பகுதியில் சுமார் 5000 குடும்பங்கள் வசித்து வருகின்றனர்.  

## வழிபாட்டுத் தளங்கள்

- பத்ரகாளியம்மன் கோவில்
- கத்தோலிக்க திருச்சபை தேவாலயம்
# வேதம் ஓதுதல்

**வேதம் ஓதுதல்** (*Vedic chant*), இந்தியாவில் தொன்றுதொட்டுப் பரம்பரை பரம்பரையாக வேத மந்திரங்களை காதால் கேட்டு, மனதில் இருத்தி வைத்து பிறர்க்கு கூறப்பட்டது எதுவோ அதுவே சுருதி எனப்படும். வேத மந்திரங்களை எவ்வாறு ஓத வேண்டும் என்பதை சம்ஹிதைகள், பதம், கிரமம், ஜடை மற்றும் கனம் மூலம் விளக்குகிறது. சம்ஹிதைகள் கிமு 15ஆம் நூற்றாண்டிற்கு முன்னரே விளங்கியது. யுனெஸ்கோ நிறுவனம் 2006ஆம் ஆண்டில் இந்தியாவில் வேதம் ஓதும் முறைக்கு புலப்படாத பண்பாட்டுப் பாரம்பரியம் என அங்கீகாரம் வழங்கியது.  
## வேதம் ஓதும் முறைகள்
வேதங்களை ஓதுதல் மற்றும் பயிலும் முறையினை ஐந்து வகையாக பிரித்துள்ளனர்.  
1. சம்ஹிதைகள் - வேத மந்திரங்களை சந்தி சேர்த்துச் சொல்லும் முறையாகும்.
1. பதம் - வேத மந்திரங்களை பதம் பதமாக பிரித்து பயிலும் முறையாகும்.
1. கிரமம் - ஒரு ஒழுங்கு முறைமையில் (கிரமமாக) வேத மந்திர பதங்களை முன்னும் பின்னுமாக சொல்லி ஓதும் முறையாகும்.
1. ஜடை - வேத மந்திரங்களை ஜடை பின்னல் போன்று சேர்த்தும், மறுபடியும் பிரித்து ஓதும் முறையாகும்.
1. கனம் - வேதமந்திரங்களை சிறப்பாக மாற்றி மாற்றி பதங்களை ஒரு முறை, இரு இருமுறை, மும் மும்முறை மீண்டும் ஒருமுறை என ஓதும் முறையாகும்.

வேதங்களை இம்முறையில் ஓதியும், ஓதப்பட்டும் வருவதால், வேதங்களில் இடைச்செருகல்கள் ஏற்படாமலும், ஒலிக்குறிப்புகளில் மாற்றம் ஏற்படாமலும் பாதுகாக்கப்படுகிறது.
# திருமண ஒளிப்படக்கலை

**திருமணப் புகைப்படம்** (Wedding photography) எடுத்தல் என்பது, புகைப்படக் கலையில் ஒரு சிறப்புத் துறையாகும், இது பிரதானமாக திருமணங்கள் தொடர்பான நிகழ்வுகள் மற்றும் செயல்பாடுகளை புகைப்படம் எடுப்பதில் கவனம் செலுத்துகிறது. திருமணத்திற்கு முந்தைய நிச்சயதார்த்த அமர்வு போன்ற அதிகாரப்பூர்வ திருமண நாளுக்கு முன் தம்பதியினரின் பிற வகையான உருவப்படப் புகைப்படங்களும் இதில் அடங்கும், இந்த புகைப்படங்கள் பின்னர் தம்பதியினரின் திருமண அழைப்பிதழ்களுக்கும், பதாகைகள் மற்றும் சுவரொட்டிகள் போன்ற வெளிப்பாடுகளுக்கு பயன்படுத்தப்படும். திருமண நாளில், புகைப்படக் கலைஞர்கள் நாள் முழுவதும் பல்வேறு திருமண நிகழ்வுகள் மற்றும் சடங்குகளை ஆவணப்படுத்த உருவப்பட புகைப்படம் மற்றும் ஆவணப்பட புகைப்படத்தைக் கைப்பற்றுவார்கள்.  

திருமண புகைப்படம் எடுத்தலில், படச்சுருள் காலத்திலிருந்தே கணிசமாக சில துணைப் பிரிவுகள் உருவாகியுள்ளது, திருமண புகைப்பட பாணியை வரையறுக்க வேண்டிய அவசியம் என்பது கடந்த இருபது ஆண்டுகளில் இந்தத் துறை எவ்வளவு தூரம் நகர்ந்துள்ளது என்பதைப் பறைசாற்றுகிறது. பாரம்பரிய திருமண புகைப்படம் எடுத்தலில் தம்பதியர், அவர்களது குடும்பங்கள் மற்றும் திருமண விருந்தினரின் தோன்றெழில் மற்றும் முறையான உருவப்படங்களில் கவனம் செலுத்துகிறது. முதல் முத்தம், இனிப்பப்பம் வெட்டுதல் மற்றும் முதல் நடனம் போன்ற பாரம்பரிய தருணங்களைப் படம்பிடிக்க புகைப்படக் கலைஞர் குழுவிற்கு குறிப்பிட்ட தோரணைகள் மற்றும் நிலைகளுக்கு வழிகாட்டுவார். மேலும் ஒரு கதையைச் சொல்ல அல்லது உணர்ச்சியைப் படம்பிடிக்க முயற்சிப்பதை விட, நிகழ்வுகளின் வரலாற்றுப் பதிவை உருவாக்குவதே இதன் பிரதான குறிக்கோளாக கொண்டுள்ளது.  

## வரலாறு
, 1945]]  
திருமண புகைப்படக் கலையின் வரலாறு 1840களின் முற்பகுதியில் தொடங்குகிறது. இந்தக் காலகட்டத்தில், புகைப்படம் எடுத்தல் என்பது வணிக ரீதியாக மிகக் குறைவாகவே பயன்படுத்தப்பட்டது, ஆனால் திருமண நாளின் நினைவுகளை உருவாக்கும் யோசனையானது, ஏற்கனவே பிறந்திருந்தது. முக்கியமாக உபகரணங்களின் வரம்புகள் காரணமாக, திருமண புகைப்படம் எடுத்தல் ஒரு நூற்றாண்டுக்கும் மேலாக படப்பிடிப்புக் கூடத்தின் புகைப்படக் கலையாகவே இருந்தது. 1800களில் காகித புகைப்படங்கள் இல்லை புகைப்படத் தொகுப்புகள் இல்லை. ஒரு சிறிய செப்புத் தாளில் ஒரு டகேர் ஒளிப்பட முறையின் உருவப்படம் மட்டுமே இருந்தது. ஆண்டுகள் செல்லச் செல்ல, தொழில்நுட்பங்களின் வளர்ச்சியின் அடிப்படையில் புகைப்படங்கள் தயாரிக்கப்பட்டு வழங்கப்பட்ட விதத்தை மாற்றியது.  

புகைப்படக் காகிதத்திற்கு முன்பு, புகைப்படக் கலைஞர்கள் கண்ணாடித் தகடுகள், தகரத் தாள்கள் மற்றும் செப்புத் தாள்களைப் பயன்படுத்தினர். 20 ஆம் நூற்றாண்டின் தொடக்கத்தில், வண்ணப் புகைப்படங்களைத் தயாரிப்பது சாத்தியமானது, ஆனால் இந்த செயல்முறை (1950கள் வரை) தொழில்முறை புகைப்படம் எடுப்பதற்கு மிகவும் நம்பமுடியாததாக இருந்தது. குறுகிய காலத்திற்குப் பிறகு நிறங்கள் மாறி மங்கின, எனவே புகைப்படக் கலைஞர்கள் கருப்பு மற்றும் வெள்ளை படத்துடன் தொடர்ந்து பணியாற்றினர். தொழில்நுட்பம் புகைப்பட படச்சுருளை தயாரிப்பதற்குப் பயன்படுத்தப்படும் புதிய பொருட்களையும் அதைச் செயலாக்க சிறந்த வேதியியலையும் கண்டுபிடிப்பதற்கு வழிவகுத்தாலும், திருமண புகைப்பட நுட்பங்கள் இரண்டாம் உலகப் போரின் இறுதி வரை அப்படியே இருந்தன.
# சைன், அருணாசலப் பிரதேசம்


**சைன்** (*Sine*) என்பது இந்தியாவின் அருணாச்சலப் பிரதேசத்திலுள்ள கிழக்கு சியாங் மாவட்டத்தின் போலெங் வட்டத்திலுள்ள ஒரு கிராமம் ஆகும்.  

## மொழிகள்
ஆதி மொழி, ஆங்கிலம், இந்தி மற்றும் சினோ திபெத்தியமொழி ஆகியவை சைன் கிராமத்தில் பேசப்பட்டன.  
## கல்வியறிவு
2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, சைன் கிராமத்தின் மொத்த மக்கள் தொகை 438 ஆகும். இதில் 215 பேர் படிப்பறிவில்லாதவர்கள் மற்றும் 223 பேர் படிப்பறிவுள்ளவர்கள். 146 ஆண்களும் 77 பெண்களும் படிப்பறிவுள்ளவர்களாகக் குறிப்பிடப்படுகிறார்கள்.  

## அமைவிடம்
போலெங் வட்ட அலுவலகத்திலிருந்து 31 கி.மீ தொலைவில் சைன் கிராமம் அமைந்துள்ளது.  

## தீ விபத்து
2014 ஆம் ஆண்டு திசம்பர் மாதம் 7 ஆம் தேதியன்று நள்ளிரவில் ஏற்பட்ட தீ விபத்தில் சைனில் உள்ள மொத்த 64 வீடுகளில் 32 வீடுகள் எரிந்து பல குடும்பங்கள் வீடற்ற நிலையில் இருந்ததாக கூறப்படுகிறது. கால்நடைகள் இழப்பும் பதிவாகியுள்ளது. மேலும் ஒருவருக்கு மருத்துவ உதவி தேவைப்படும் அளவுக்கு தீக்காயங்கள் ஏற்பட்டதாக அறியப்படுகிறது. கிழக்கு சியாங் மற்றும் மேற்கு சியாங் பகுதிகளில் ஒரு மாத காலத்திற்குள் ஏற்பட்ட இரண்டாவது தீ விபத்து இதுவாகும். முன்னதாக, மேற்கு சியாங் மாவட்டத்தின் கயிங்கு வட்டத்தின் கீழ் உள்ள கெராங்கு கிராமத்திலும் 2014 ஆம் ஆண்டு நவம்பர் 12 ஆம் தேதியன்று ஏற்பட்ட தீ விபத்தில் 70 வீடுகள் எரிந்து நாசமானதாகக் கூறப்படுகிறது.
# தாலாங் துவோ கல்வெட்டு


**தாலாங் துவோ கல்வெட்டு** (ஆங்கிலம்: *Talang Tuo Inscription*; இந்தோனேசியம்: *Prasasti Talang Tuo*) என்பது 1920 நவம்பர் 17-ஆம் தேதி, இந்தோனேசியா, பலெம்பாங்கிற்கு அருகிலுள்ள புக்கிட் செகுந்தாங் மலை அடிவாரத்தில் கண்டுபிடிக்கப்பட்ட 7-ஆம் நூற்றாண்டைச் சேர்ந்த சிறீவிஜய கல்வெட்டு ஆகும்.  

இந்தக் கல்வெட்டு லூயிஸ் கான்ஸ்டன்ட் வெஸ்டெனெங் *(Louis Constant Westenenk)* (1872 - 1930) எனும் இடச்சு மொழியியலாளரால் கண்டுபிடிக்கப்பட்டது. இவர் சுமாத்திராவின் கிழக்கு கடற்கரை மாநிலத்தில் *(Sumatra's East Coast Residency)* ஆளுநராகப் பணியாற்றியவர் ஆவார்.  

## பொது

இந்தக் கல்வெட்டு, சிறீவிஜய மன்னர் ஜெயநேசன் அவர்களால் அனைத்து உயிர்களின் நலன்களுக்காக உருவாகப்பட்ட சிறீ சேத்திர பூங்காவை *(Śrīksetra park)* பற்றிக் கூறுகிறது.  

இந்தக் கல்வெட்டு நல்ல நிலையில் தெளிவாகப் பொறிக்கப்பட்ட எழுத்துகளுடன் கண்டுபிடிக்கப்பட்டது. இதன் அளவு 50 செ.மீ × 80 செ.மீ. ஆகும். சாலிவாகன ஆண்டு 606; (23 மார்ச் 684) காலத்தைச் சேர்ந்த இந்தக் கல்வெட்டு, பல்லவ எழுத்துமுறையில், பழைய மலாய் மொழியில் எழுதப்பட்டுள்ளது.  

### 14 வரிகளைக் கொண்ட கல்வெட்டு

இந்தக் கல்வெட்டு 14 வரிகளைக் கொண்டுள்ளது. இந்தக் கல்வெட்டின் உள்ளடக்கத்தை முதன்முதலாக மொழிபெயர்த்த அறிஞர்கள் வான் ரோங்கெல் *(Van Ronkel);* மற்றும் போஷ் *(Bosch)* எனும் இடச்சு மொழி ஆய்வாளர்கள் ஆவார்கள். அவர்களின் கண்டுபிடிப்பு *ஆக்டா ஓரியண்டலியா* எனும் இடச்சு நாட்டுச் செய்தி இதழில் வெளியிடப்பட்டது.  

1920-ஆம் ஆண்டு முதல், இந்தக் கல்வெட்டு ஜகார்த்தா, இந்தோனேசியாவின் தேசிய அருங்காட்சியகத்தில் பாதுகாக்கப்பட்டு உள்ளது. இதன் வரலாற்றுப் பதிவு எண் D.145.  

## உள்ளடக்கம்

இந்தக் கல்வெட்டு கண்டுபிடிக்கப்பட்ட தாலாங் துவோ புக்கிட் கிராமத்தின் பெயரிலேயே அதற்கும் பெயரிடப்பட்டது. 7-ஆம் நூற்றாண்டைச் சேர்ந்த இந்தக் கல்வெட்டு, ஒரு குறிப்பிடத்தக்க சிறீ விஜய தொல்பொருள் கண்டுபிடிப்பாகும்.  

தென்கிழக்கு ஆசியாவில் பௌத்த மதத்தின் தொடக்கால வளர்ச்சியைப் பற்றிய தரவுகளை இந்தக் கல்வெட்டு வழங்கி உள்ளது. அதே வேளையில் இந்தக் கல்வெட்டு உலகின் பழமையான கல்வெட்டுகளில் ஒன்றாகவும் அறியப்படுகிறது.
# இந்திய வங்கதேச நட்புப் பூங்கா


"]]  
"]]  
சிலை]]  
சிலை]]  

**பாரத்-பங்காளதேசஷ் மைத்ரி உத்யன்** எனப்படும் **இந்திய வங்கதேச நட்புப் பூங்கா** (வங்காள மொழி: ভারত-বাংলা মুক্তি মৈত্রী পার্ক, lit. 'India-Bangladesh Friendship Park') என்பது இந்தியாவின், திரிபுராவின், சோட்டகோலாவில் அமைந்துள்ள ஒரு பூங்காவாகும். வங்கதேச விடுதலைப் போரின்போது இப்பகுதியானது விடுதலைப் போராளிகளின் அடிப்படை முகாம்களில் ஒன்றாக இருந்தது. இங்கிருந்து அவர்கள் சிட்டகொங், கொமிலா, பெரிய நவகாளியில் பாக்கித்தான் இராணுவத்திற்கு எதிராக கொரில்லாப் போரைத் தொடங்கினர்.  

## அமைவிடம்
பன்னாட்டு எல்லைக்கு அருகில் அமைந்துள்ள மைத்ரி உத்யன் எனப்படும் நட்புப் பூங்கா, விடுதலைப் போரின் போது உயிர் ஈகம் செய்த வங்காளதேச விடுதலைப் போராளிகள் மற்றும் இந்திய வீரர்களுக்கு அஞ்சலி செலுத்தும் வகையில் சோட்டாகோலாவில் கட்டப்பட்டுள்ளது. ஒரு போர் அருங்காட்சியகம், சிறு குன்றுகள், பசுமையான பள்ளத்தாக்குகள், ஏரிகள், தாவரங்கள், சிற்பங்கள், வங்காளதேச விடுதலைப் போராட்ட வீரர்களின் கல்லறைகள் என பல்வேறு கூறுகளுடன், இது ஒரு பூங்கா மட்டுமல்ல, அதை விடவும் சிறப்புமிக்கதாக உள்ளது.  

## வரலாறு
விடுதலைப் போரில் தீவிரமாக ஈடுபட்ட பகுதியாகையால் இந்த நினைவுப் பூங்கா திரிபுரா மக்களின் நீண்டகால கோரிக்கையாக இருந்தது. அவர்கள் விடுதலைப் போராளிகளுக்கு முழு ஆதரவை வழங்கினர். மேலும் சுமார் 1.6 மில்லியன் மக்களுக்கு அடைக்கலம் அளித்தனர். இது மாநிலத்தின் அப்போதைய மக்கள் தொகையை விட கூடுதலாகும். திரிபுராவின் தலைநகரான அகர்தலாவில் இருந்து 130 கிலோமீட்டர் தொலைவில் உள்ள சோட்டாகோலா, 1971 இல் திரிபுராவில் உள்ள 11 போர்முனை முகாம்களில் ஒன்றாக செயல்பட்டது. 20 ஹெக்டேர் நிலப்பரப்பில் உள்ள இந்தப் பூங்கா இயற்கை ஏரியால் ஓரளவு பிரிக்கப்பட்ட ஏழு குன்றுகளை உள்ளடக்கியது. இது விடுதலைப் போரின் போது தீவிர செயல்பாடுகளைக் கண்ட இடமாகும். 1971 இல் கட்டப்பட்ட பல பதுங்கு குழிகள், அகழிகளின் எச்சங்களின் வடிவத்தில் இங்கு நினைவுச்சின்னங்களை இன்றும் உள்ளன.  

## திறப்பு
திசம்பர் 16 வங்கதேசத்தின் வெற்றி நாளன்று இந்திய மற்றும் வங்கதேசக் கலைஞர்கள், அறிவுஜீவிகள், விடுதலைப் போராட்ட வீரர்கள் முன்னிலையில் திரிபுரா முன்னாள் முதல்வர் மாணிக் சர்க்கார் இந்த நினைவுச் சின்னத்தையும் பூங்காவையும் திறந்து வைத்தார். 11 நவம்பர் 2010 அன்று அப்போதைய வங்கதேசத்தின் கல்வி அமைச்சர் திபு மோனி பூங்காவிற்கு அடிக்கல் நாட்டினார்.  

## சிலைகள்

- பிரதமர் இந்திரா காந்தி
- வங்கதேச நிறுவனர்- பங்கபந்து சேக் முஜிபுர் ரகுமான்
- பிஜாய் 1971
- கணஹத்யா 1971
- சுடுமண் சிற்பம்

## ஓவியர்களும் சிற்பிகளும்
திரிபுரா மற்றும் வங்காளதேசத்தைச் சேர்ந்த புகழ்பெற்ற கலைஞர்கள் இதன் உருவாக்கத்தில் உள்ளனர். அவர்கள் தங்கள் படைப்புகளான சிலைகள் முதல் ஓவியங்கள் வரையிலான பொருட்களைக் கொண்டு நினைவகத்தை செழுமைப் படுத்தியுள்ளனர்.  

### வங்கதேச ஓவியர்களும், சிற்பிகளும்

- ஹஷேம் கான்
- மகமுதுல் அசன் சோகாக்
- ஷியாமல் சௌத்ரி
- தேஜோஷ் ஹால்டர் ஜோஷ்

பூங்காவில் சிற்பங்களால் நிகழ்வுகள் சித்தரிக்கப்பட்டுள்ளன.  

இந்த நினைவு பூங்கா வங்கதேசத்தின் அடுத்தடுத்த தலைமுறைகளுக்கு அவர்கள் போராடி வென்ற விடுதலையின் வரலாற்றையும், நாட்டின் விடுதலையை அடைய இரண்டு நட்பு அண்டை நாடுகளும் எவ்வாறு இணைந்து பணியாற்றின என்பதையும் அறிய உதவுவதாக உள்ளது.
# நியோடிமியம்(II) ஐதரைடு



**நியோடிமியம்(II) ஐதரைடு** (*Neodymium(II) hydride*) என்பது NdH<sub>2</sub> என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். நியோடைமியம் ஈரைதரைடு என்ற பெயராலும் அறியப்படுகிறது. இச்சேர்மம் ஓர் எலக்ட்ரைடு ஆகும். உண்மையில் Nd<sup>3+</sup>(e−)(H<sup>−</sup>)<sub>2</sub> என்ற அயனிகளால் நியோடிமியம்(II) ஐதரைடு சேர்மம் ஆக்கப்பட்டுள்ளது. பெரோ காந்தப்பண்பு கொண்ட சேர்மமாகக் கருதப்படுகிறது.  

## வேதிப்பண்புகள்
நியோடிமியம்(II) ஐதரைடு சேர்மம் இலித்தியம் போரோ ஐதரைடுடன் சேர்ந்து வினைபுரிந்து நியோடிமியம் டெட்ராபோரைடு சேர்மத்தைக் கொடுக்கிறது:  

: NdH<sub>2</sub> + 4 LiBH<sub>4</sub> → NdB<sub>4</sub> + 4 LiH + 7 H<sub>2</sub>↑
# ஈய எழுபாசுபைடு



**ஈய எழுபாசுபைடு** (*Lead heptaphosphide*) என்பது PbP<sub>7</sub> என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். ஈய எப்டாபாசுபைடு என்ற பெயராலும் அறியப்படுகிறது. ஈயமும் பாசுபரசும் சேர்ந்து இந்த இருபடி சேர்மம் உருவாகிறது. கட்டமைப்பில் [P7]<sup>2−</sup> அணுக் கொத்துகள் சேர்ந்துள்ளன. ஈய எழுபாசுபைடு காற்றில் நிலையானதாகும்.  

## தயாரிப்பு

சிவப்பு பாசுபரசுடன் ஈயம் சேர்ந்து வினைபுரிவதால் ஈய எழுபாசுபைடு உருவாகும்.  

:7 P<sub>4</sub> + 4 Pb -> 4 PbP<sub>7</sub>  

550 கெல்வின் அல்லது 277 °செல்சியசு வெப்பநிலைக்கு சூடுபடுத்தினால் மீண்டும் தனிமங்களாக சிதைவடைகிறது..  

## பண்புகள்
P21/c, a=970.70(11), b=673.34(10), c=1243.89(18) பைக்கோமீட்டர் மற்றும் β=122.55(1)° என்ற அணிக்கோவை அளவுருக்களுடன் ஒற்றைச் சரிவச்சு படிக அமைப்பில் ஈய எழுபாசுபைடு படிகமாடுகிறது. பாசுபரசு அணுக் கொத்தில் உள்ள ஒவ்வொரு பாசுபரசு அணுவும் மற்ற ஆறு அணுக்களுடன் இணைக்கப்பட்டுள்ளன.
# சேடபட்டி



**சேடப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள பேரையூர் வட்ட சேடப்பட்டி ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 194.42 மீ. உயரத்தில், என்ற புவியியல் ஆள்கூறுகள் கொண்டு சேடப்பட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சேடப்பட்டி ஊரின் மொத்த மக்கள்தொகை 1,308 பேர் ஆகும். இதில் 657 பேர் ஆண்கள் மற்றும் 651 பேர் பெண்கள் ஆவர்.  

## சமயம்
### இந்துக் கோயில்
கம்பராயப் பெருமாள் கோயில் என்ற பெருமாள் கோயில் ஒன்று சேடப்பட்டி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  

## அரசியல்
சேடப்பட்டி பகுதியானது, உசிலம்பட்டி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தேனி மக்களவைத் தொகுதி சார்ந்தது.  

## முக்கிய நபர்
- சேடப்பட்டி இரா. முத்தையா
# தெலாகா பத்து கல்வெட்டு


**தெலாகா பத்து கல்வெட்டு** (ஆங்கிலம்: *Telaga Batu Inscription*; இந்தோனேசியம்: *Prasasti Telaga Batu*) என்பது 1950-களில், இந்தோனேசியா, பலெம்பாங், சபோகிங்கிங் *(Sabokingking),* 3 இலிர், இலிர் திமூர் II *(3 Ilir, Ilir Timur II)* எனும் இடத்தில், கண்டுபிடிக்கப்பட்ட 7-ஆம் நூற்றாண்டைச் சேர்ந்த சிறீவிஜய கல்வெட்டு ஆகும்.  

இந்தக் கல்வெட்டு ஜகார்த்தா, இந்தோனேசிய தேசிய அருங்காட்சியகத்தில் பாதுகாக்கப்பட்டு உள்ளது; கல்வெட்டு கணக்கெடுப்பு பதிவு எண் D.155.  

## சித்தயாத்திரை கல்வெட்டுகள்

**தெலாகா பத்து கல்வெட்டு** கண்டுபிடிக்கப்படுவதற்கு முன்னர், தெற்கு சுமத்திராவைச் சுற்றியுள்ள பல இடங்களில் ஏறக்குறைய முப்பதுக்கும் மேற்பட்ட சித்தயாத்திரை கல்வெட்டுகள் *(Siddhayatra inscriptions)* கண்டுபிடிக்கப்பட்டன. அனைத்துக் கல்வெட்டுகளும் ஜெயநேசன் மேற்கொண்ட **சித்தயாத்திரை** எனும் பயணத்தைப் பற்றியவை. சித்த யாத்திரை *(Siddha yatra)* என்றால் புனிதப் பயணம் என்று பொருள்படும்.  

சக ஆண்டு 605 (கி.பி. 683)-இல் கண்டுபிடிக்கப்பட்ட கெடுக்கான் புக்கிட் கல்வெட்டு, ஜெயநேசனின் சித்தயாத்திரைப் பயணத்தைப் பற்றியும் கூறுகிறது. இன்று இந்தச் சித்தயாத்திரை கல்வெட்டுகள் அனைத்தும் இந்தோனேசிய தேசிய அருங்காட்சியகத்தில் பாதுகாக்கப்படுகின்றன.  

## அமைப்பு

தெலாகா பத்து கல்வெட்டு 118 செ.மீ உயரமும் 148 செ.மீ அகலமும் கொண்ட ஓர் எரிமலைப் படிகப் பாறையில் *(Andesite stone)* செதுக்கப்பட்டுள்ளது. கல்லின் மேற்பகுதி ஏழு நாக தலைகளுடன் உள்ளது.  

கீழ் பகுதியில், அரச சடங்குகளின் போது கல்லின் மீது ஊற்றப்படும் தண்ணீருக்கு வழித்தடமாக நீர் சேகரிப்பு ஊற்று உள்ளது. இந்தக் கல்வெட்டு பழைய மலாய் மொழியில்; பல்லவ எழுத்துமுறையில் எழுதப்பட்டுள்ளது.  

## உள்ளடக்கம்

கல்வெட்டின் உரை உள்ளடக்கம் மிகவும் நீளமானது; மற்றும் பல வரிகளில் அமைக்கப்பட்டுள்ளது. இருப்பினும், பல எழுத்துக்கள் அரிக்கப்பட்டு படிக்க சிரமமாக உள்ளன. கல்வெட்டில் விவரிக்கப்பட்டுள்ள விசுவாச சடங்கின் ஒரு பகுதியாக கல்லை அடிக்கடி பயன்படுத்தியதால் கல் அரிப்பு ஏற்பட்டு இருக்கலாம்.  

கல்லின் மீது தண்ணீரை ஊற்றுவதன் மூலம் சடங்குகள் செய்யப்பட்டன. அவ்வாறு ஊற்றப்படும் நீர் கல்லின் அடிப்பகுதியில் சேகரிக்கப்பட்டு இருக்கலாம். பின்னர் அந்த நீர், மன்னருக்கு விசுவாசமாக உறுதிமொழி எடுத்துக் கொண்ட மக்கள் பயன்படுத்தும் வகையில் அமைந்து இருக்கலாம் என கருதப்படுகிறது.
# இந்திரவருமன்


**இந்திரவருமன்** அல்லது **மகாராஜா இந்திரவருமன்** (ஆங்கிலம்: *Sri Indravarman;* இந்தோனேசியம்: *Sri Maharaja Indrawarman;* சீனம்: *Shih-li-t-'o-pa-mo* அல்லது *(Che-li-t'o-lo-pa-mo)* என்பவர் 8-ஆம் நூற்றாண்டைச் சேர்ந்த சிறீ விஜயப் பேரரசின் மன்னர் ஆவார். சிறீவிஜய மகா அரசர் *(Maharaja Sriwijaya)* அல்லது **கெடத்துவான் சிறீ விஜயா** *(Kadatuan Srivijaya)* எனும் அரச மரபைச் சார்ந்த இவரின் ஆட்சிக்காலம் கிபி 702 - 728 என அறியப்படுகிறது. இவர் அரேபிய உமையாத் கலீபாக்களுக்கு *(Umayyad Caliphate)* இரண்டு கடிதங்களை அனுப்பியதாகவும் பதிவு செய்யப்பட்டுள்ளது.  

முதலாவதாக கி.பி. 680-இல் ஒரு கடிதம்; இரண்டாவதாக கி.பி. 718 இல் ஒரு கடிதம் அனுப்பியுள்ளார்.  

சீனப் பேரரசருக்கு சிறீவிஜயம் வழங்கிய பரிசுகளில், செங்சி *(ts'engchi)* எனும் ஒரு கறுப்பின அடிமையும் பட்டியலில் உள்ளது. அரபு மொழி: *zanji* எனும் சொல்லில் இருந்து செங்சி எனும் சீனச் சொல் பெறப்பட்டதாகக் கருதப்படுகிறது.  

இந்திரவர்மனுக்குப் பிறகு அவரின் மகன் உருத்திர விக்கிரமன் என்பவரும் சீனாவிற்குத் தொடர்ந்து தூதர்களை அனுப்பி வந்தார்.
# வக்ரோ



**வக்ரோ** (*Wakro*) என்பது இந்தியாவின் அருணாச்சல பிரதேச மாநிலத்தின் லோகித் மாவட்டத்தில் உள்ள வக்ரோ வட்டத்தில் உள்ள ஒரு கிராமம் ஆகும். வக்ரோவின் அஞ்சல் குறியீட்டு எண் 792102. வக்ரோ இரண்டு தேசிய நெடுஞ்சாலைகளால் இணைக்கப்பட்டுள்ளது. அவை தேசிய நெடுஞ்சாலை 13 மற்றும் தேசிய நெடுஞ்சாலை 15 என்பவையாகும்.  

## மக்கள்தொகை
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, வக்ரோவில் வாழ்ந்த மொத்த குடும்பங்களின் எண்ணிக்கை 304 ஆகும். இக்குடும்பங்களில் மொத்த மக்கள் தொகை 1,215 ஆக இருந்தது. வக்ரோவில் மொத்தம் 617 ஆண்களும், 598 பெண்களும், 158 ஆறு வயது அல்லது அதற்கும் குறைவான குழந்தைகளும் இருந்தனர். ஆண்களின் மக்கள்தொகை சதவீதம் 50.8% என்ற அளவிலும் பெண்களின் மக்கள்தொகை சதவீதம் 49.2% என்ற அளவிலும் இருந்தது. வக்ரோவின் சராசரி பாலின விகிதம் 969 ஆகும், இது அருணாச்சல பிரதேச மாநில சராசரியான 938 என்பதை விட அதிகம். உள்ளூர் மக்கள் முதன்மையாக மிசுமி மக்களாவர். .  

## சுற்றுலா இடங்கள்
வக்ரோவில் பல்வேறு சுற்றுலாத் தளங்கள் உள்ளன.  

- பரசுராம் குண்டு
- கம்லாங் வனவிலங்கு சரணாலயம்
- நம்தாபா தேசிய பூங்கா
- கிளாவ் ஏரி
# சுதர்சன் பாலம்


**சுதர்சன் பாலம்** (*Sudarshan Setu*), இந்தியாவின் குஜராத் மாநிலத்தின் தேவபூமி துவாரகை மாவட்டத்தில் உள்ள பேட் துவாரகை எனும் தீவு நகரத்தையும்,ஓகா நகரத்தின் கடற்கரையுடன் இணைக்கும் கடல் தொங்கு பாலம் ஆகும். சுதர்சன் கடற்பாலம் நீளம் கொண்டது. ரூபாய் 979 கோடி செலவில் நிறுவப்பட்ட இப்பாலத்தை 25 பிப்ரவரி 2024 அன்று இந்தியப் பிரதமர் நரேந்திர மோதி நாட்டிற்கு அர்ப்பணித்தார்.  
## கட்டுமான அமைப்பு
தொங்கு பாலமான சுதர்சன் கடற்பாலத்தின் இருபக்கத் தூண்கள் காங்கிரீட் (கலவை) மற்றும் உருக்குக் கம்பிகளால் கட்டப்பட்டப்பட்டது. இருவழிப் பாதைகள் கொண்ட சதர்சன் பாலத்தின் அகலம் மற்றும் நடைமேடைகள் கொண்டது. இது நீளம் கொண்டது.  
இத்தொங்கு பாலத்தின் எடையைத் தாங்கும் மையக் கம்பிகள் ஒவ்வொரு பக்கத்திலும் நீளம் கொண்டது. இப்பாலத்தின் ஒவ்வொரு பக்கத்திலும் 3 நெடுக்கங்கள் கொண்டது.  
## இதனையும் காண்க
- சுதாமா பாலம்
- இந்தியாவில் உயரமான பாலங்களின் பட்டியல்
- புதிய பாம்பன் பாலம்
- அடல் சேது
# கூந்தலூர்

**கூந்தலூர்** (*Koonthalur*) என்ற ஊர் இந்தியாவின் தமிழ்நாடு மாநிலம் கும்பகோணத்திலிருந்து காரைக்கால் செல்லும் வழியில் 20 கி.மீ தொலைவில் கூந்தனூர் சரஸ்வதி கோயிலுக்குச் செல்லும் வழியில் அமைந்துள்ள ஒரு சிறிய ஆற்றங்கரை கிராமமாகும்.  

## தொழில்கள்
கூந்தலூரில் விவசாயம் முக்கிய தொழிலாக செய்து வருகின்றனர். கூந்தலூர் பச்சை தேங்காய் மரங்கள் மற்றும் நெல் வடிவங்களால் பாரம்பரிய, இயற்கை அசல் தன்மையைத் தக்க வைத்துக் கொள்கிறது.  

## கோயில்கள்
கூந்தலூர் முருகன் கோயில் முக்கிய வழிப்பாட்டு தலமாக அமைந்துள்ளது. இது முருகன் பக்தர்களால் சனி பெயர்ச்சி பிரச்சனைகளிலிருந்து விடுபடும் இடம் என்று நம்பப்படுகிறது.  

கூந்தலூர் முருகன் கோயில் 1600 ஆண்டுகள் பழமையான கோயிலாகும். இக்கோயில் பல்லவர்கள் மற்றும் சோழ மன்னர்களின் காலத்தில் பண்டைய ஆட்சியாளர்களால் கட்டப்பட்டது ஆகும்.  

திருஞானசம்பந்தர் மற்றும் அப்பர் ஆகியோரால் வழிப்பட்ட ஜம்புகாரணேஸ்வரர் திருக்கோயில் இங்கு அமைந்துள்ளது.  

இக்கோயில் சனி, செவ்வாய் பரிகார தலமாக உள்ளது. ரோம ரிஷி என்ற துறவி இங்குள்ள சிவனை வணங்கி, சிவபெருமானின் அருளைப் பெற்றார்.  

திருப்புகழில் துறவி அருணகிரி நாதர் முருகனை பற்றி ஒரு பாடலை எழுதி, பாடி இக்கோயிலில் வழிபட்டார்.  

## அஞ்சல் குறீயீட்டு எண்
கூந்தலூர் அஞ்சல் குறீயீட்டு எண் 609501 ஆகும்.